PTTEP คว้ารางวัลเวทีระดับสากล Gulf Sustainability
PTTEP รับรางวัลโครงการเพื่อสังคมจากเวทีระดับสากล Gulf Sustainability Awards 2021 ประเภท Best Community Development ระดับ Silver จากการดำเนินโครงการแหล่งเรียนรู้เรือหลวงไทยใต้ทะเล
PTTEP รับรางวัลโครงการเพื่อสังคมจากเวทีระดับสากล Gulf Sustainability Awards 2021 ประเภท Best Community Development ระดับ Silver จากการดำเนินโครงการแหล่งเรียนรู้เรือหลวงไทยใต้ทะเล
6 ต.ค. 2564

บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP ได้รับรางวัลโครงการ เพื่อสังคมจากเวทีระดับสากล Gulf Sustainability Awards 2021 ประเภท Best Community Development ระดับ Silver จากการดำเนินโครงการแหล่งเรียนรู้เรือหลวงไทยใต้ทะเล เพื่ออนุรักษ์แนวปะการังธรรมชาติ ด้วยการนำเรือรบหลวงที่ปลดประจำการมาจัดทำแนวปะการังเทียม และแหล่งท่องเที่ยวใต้ทะเล ซึ่งดำเนินการมาตั้งแต่ปี 2554 งานมอบรางวัลดังกล่าวจัดขึ้นในรูปแบบ Virtual ที่เมืองดูไบ สหรัฐอาหรับเอมิเรตส์
โดยโครงการแหล่งเรียนรู้เรือหลวงไทยใต้ทะเล เป็นโครงการศึกษาและพัฒนาการนำเรือรบหลวงมาจัดทำเป็นแหล่งท่องเที่ยวใต้ทะเล ร่วมกับหน่วยงานที่เกี่ยวข้องและชุมชนท้องถิ่น โดยวางเรือหลวงปราบ ที่เกาะง่ามน้อย จังหวัดชุมพร และเรือหลวงสัตกูด ที่เกาะเต่า จังหวัดสุราษฎร์ธานี เพื่อเป็นบ้านหลังใหม่ของปะการังและสัตว์น้ำ ช่วยลดผลกระทบที่มีต่อแนวปะการังธรรมชาติที่อยู่ระหว่างการฟื้นตัวจากปรากฏการณ์ปะการังฟอกขาว และยังเป็นแหล่งดำน้ำยอดนิยมเพื่อการศึกษาเรียนรู้ความหลากหลายทางชีวภาพของสัตว์ทะเล นอกจากคืนความสมบูรณ์กลับสู่ท้องทะเลอย่างยั่งยืนได้สำเร็จแล้ว ยังเป็นการส่งเสริมการท่องเที่ยวในพื้นที่ เพิ่มรายได้ให้กับชุมชนอีกด้วย